Diari Oficial de la Generalitat Valenciana


Sumari del DOGV 2976, del 22-04-1997 (1997/905064)

Resolución de 2 d'agosto de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/02/(3)/dof/vci/html**

### Dades del document

Número de DOGV
:   2976

Data del DOGV
:   22-04-1997

Secció del DOGV
:   I. DISPOSICIONS GENERALS

Número del document
:   1997/905064


Data del document
:   02-08-1996

Organisme emissor


Tipus de document
:   Resolució

Descriptors 

:   * Forcall
    * impacte ambiental
    * vigilància del medi ambient

Resolución de 2 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 73/96-AIA referent al Projecte d'Extracció de Graves del Riu Cantavella, al terme municipal de Forcall (els Ports), promogut per l'empresa Luis Batalla, SA (Lubasa).  
Vist que l'estudi d'impacte ambiental ha sigut sotmés al tràmit d'informació pública per la Confederació Hidrogràfica de l'Ebre mitjançant un anunci publicat en el Butlletí Oficial de la Província de Castelló número 25, de data 24 de febrer de 1996, amb el resultat d'una al·legació presentada per l'Ajuntament de Forcall, segons consta en el certificat del cap del Servei de Coordinació i Activitats Extractives rebuda en data 8 de juliol de 1996.  
Vist que en l'esmentada al·legació, l'Ajuntament de Forcall expressa que no vol posar impediment a l'autorització de l'extracció però considera que s'hauria d'exigir a l'empresa promotora la responsabilitat de fer-se càrrec dels desperfectes que pogueren ser causats al camí rural d'accés a la zona d'extracció, el manteniment del qual correspon a l'Ajuntament. D'acord amb l'anterior, l'empresa Lubasa remet un escrit a la Confederació pel qual es compromet a reposar els possibles danys causats al camí i deixar-lo en les mateixes condicions en què es trobara aquest a l'inici de l'actuació, fent-lo saber prèviament a l'Ajuntament de Forcall.  
Vist que, com a conseqüència de les consultes realitzades, es van rebre, en les dates que s'indiquen, les següents respostes:  
- Informe de la Direcció Territorial d'aquesta Conselleria a Castelló (14 de maig de 1996), en què es posa de manifest que el tram fluvial objecte de l'extracció presenta un canal o llit natural d'aigües baixes que, si bé es troba sec la major part de l'any, presenta una vegetació de ribera d'algun interés; així mateix, en la zona del projecte es localitza la via pecuària número 10 carrerada del camí de Forcall a Luco de Bordón, classificada al terme municipal de Forcall per Ordre de la Conselleria de data 12 de febrer de 1993, publicada en el Diari Oficial de la Generalitat Valenciana de data 5 de maig de 1993, la qual té una amplària legal compresa entre 4 i 6 metres i discorre pel camí existent (camí rural de Forcall a Todolella). Amb tot això, considera ambientalment acceptable el projecte sempre que es complisquen una sèrie de mesures correctores que es recullen en l'estudi d'impacte ambiental i en les condicions d'aquesta declaració d'impacte ambiental.  
- Informes arqueològic i etnològic remesos per la Direcció General de Patrimoni Artístic (3 de juliol de 1996), dels quals no es desprén l'afecció a elements d'interés historicocultural coneguts o catalogats.  
Atés que l'explotació projectada afecta una superfície de 11.627 metres quadrats, amb una profunditat d'excavació prevista entre 0,9 i 2,4 metres, en un tram del riu on ja hi ha altres actuacions anàlogues.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i els concordants del seu reglament.  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables.  
Atés que l'article 5 de la Llei 2/1989 atribueix la competència a l'òrgan ambiental per a la declaració d'impacte ambiental dels projectes als quals s'aplique aquesta llei.  
Atés que el Reglament Orgànic i Funcional de la Conselleria de Medi Ambient, Text Refós aprovat per l'Ordre de 23 de juny de 1994, del conseller de Medi Ambient atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent eclaració d'impacte ambiental  
Primer  
Estimar acceptable, des del punt de vista ambiental i sense perjudici de la prèvia obtenció de les autoritzacions sectorials que li siguen aplicables, l'extracció de graves sol·licitada per Lubasa al llit del riu Cantavella, que afecta el terme municipal de Forcall, sempre que es realitze amb l'estricte compliment de les propostes recollides en l'estudi d'impacte ambiental tramitat i de les modificacions introduïdes per les següents condicions:  
. Abans d'iniciar l'activitat extractiva, el promotor haurà de comptar amb tots els permisos i autoritzacions pertinents que li garantisquen l'accés a l'àrea a través de la xarxa de vials existent. Es recorda al promotor, en aquest sentit, que qualsevol nova obertura de camí rural haurà de comptar amb la prèvia autorització i declaració d'impacte ambiental favorable, segons recull l'apartat 1.i de l'annex I del Decret 162/1990 (reglament per a l'execució de la Llei d'Impacte Ambiental de la Generalitat Valenciana).  
. Quedarà exclòs de l'explotació el llit d'aigües baixes que discorre junt al marge dret (sud) del riu i es respectarà així tota la vegetació riberenca existent. Aquesta franja sense explotar marcarà el límit de la cota inferior d'extracció. Hauran de ser respectats igualment els exemplars arboris existents al marge esquerre del llit.  
. Durant la fase d'explotació s'haurà d'evitar l'acumulació de materials i l'aparcament de maquinària en tota la zona del llit, en previsió de possibles avingudes d'aigua. Els estèrils que es pogueren generar durant l'explotació (generalment blocs de calcària o còdols de gran grandària) hauran de ser utilitzats en la restauració i condicionats als marges del riu sense crear acumulacions ni alineaments estranys a la morfologia natural del llit. En tot cas, els talussos laterals de l'explotació no hauran de sobrepassar els previstos 30ø d'inclinació respecte a l'horitzontal.  
. En tot cas, la topografia final de l'àrea haurà de resultar concordant amb les condicions hidrodinàmiques i geomorfològiques del llit, per a la qual cosa s'evitaran esglaonaments i s'imprimiran a les plataformes finals pendents molt suaus, convergències en el sentit del corrent i cap al llit d'aigües baixes.  
. A fi d'evitar la producció de pols s'aplicaran els regs necessaris (almenys un diari durant l'estiu) en camins i àrees d'extracció i s'utilitzaran per al transport camions amb caixa tapada.  
. Es recorda al promotor la prohibició de realitzar qualsevol tipus d'abocament no autoritzat; especialment d'olis o altres residus generats pel manteniment de la maquinària, que hauran de ser gestionats per un taller o gestor autoritzats, d'acord amb la Llei 20/1986, Bàsica de Residus Tòxics i Perillosos.  
. Si durant el procés d'explotació de la gravera es trobaren restes paleontològiques, arqueològiques o etnogràfiques, el titular quedarà obligat a fer saber aquest fet a la Conselleria de Cultura, de manera immediata i a adaptar les mesures pertinents amb vista a la seua protecció i conservació.  
Segon  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no s'hi pot interposar cap recurs, sense perjudici que utilitzen els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 2 d'agost de 1996.- La directora general de Qualitat Ambiental: Gloria Arnandis Boix.


Còpia Permalink ELI